TARYBOS REGLAMENTAS (EB) Nr. 569/2008
2008 m. birželio 12 d.
iš dalies keičiantis Reglamentą Nr. 11 dėl diskriminacijos panaikinimo transporto įkainių ir sąlygų atžvilgiu įgyvendinant Europos ekonominės bendrijos steigimo sutarties 79 straipsnio 3 dalį
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 75 straipsnio 3 dalį,
atsižvelgdama į Komisijos pasiūlymą,
atsižvelgdama į Europos ekonomikos ir socialinių reikalų komiteto nuomonę (1),
kadangi:
Reglamente Nr. 11 (2) buvo nustatytos Bendrijos taisyklės, numatytos Sutarties 75 straipsnyje, siekiant panaikinti tam tikrų rūšių diskriminaciją Bendrijos vidaus transporto sektoriuje. Kad būtų sumažinta administracinė įmonių našta, šis reglamentas turėtų būti supaprastintas ir panaikinti pasenę ir nereikalingi reikalavimai, visų pirma reikalavimas saugoti raštišką tam tikrą informaciją, kuri dėl techninės pažangos dabar yra pateikiama vežėjų apskaitos sistemose,
PRIĖMĖ ŠĮ REGLAMENTĄ:
1 straipsnis
Reglamentas Nr. 11 iš dalies keičiamas taip:
1)
5 straipsnis išbraukiamas.
2)
6 straipsnis iš dalies keičiamas taip:
a)
1 dalies penkta ir šešta įtraukos išbraukiamos;
b)
2 dalies trečiasis sakinys išbraukiamas;
c)
3 dalis pakeičiama taip:
„3. Jeigu jau parengtuose dokumentuose, pvz., važtaraščiuose arba bet kuriuose kituose transportavimo dokumentuose, pateikiama visa šio straipsnio 1 dalyje nurodyta informacija ir šie dokumentai kartu su vežėjų įrašymo ir apskaitos sistemomis leidžia patikrinti visus transporto įkainius ir sąlygas, kad galima būtų panaikinti Sutarties 75 straipsnio 1 dalyje nustatytų rūšių diskriminaciją arba jos išvengti, vežėjai neprivalo pateikti naujų dokumentų.“
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Liuksemburge, 2008 m. birželio 12 d.